****

***RÉSZVÉTELI FELHÍVÁS ÉS DOKUMENTÁCIÓ***

**„Díszvilágítási anyagok beszerzése II.”**

tárgyú

**dinamikus beszerzési eljáráshoz**

**A részvételi jelentkezés benyújtásának határideje: 2026.augusztus 12., 10:00 óra**

**FIGYELEM!**

**A dinamikus beszerzési rendszerhez annak teljes időtartama alatt bármely olyan gazdasági szereplő csatlakozhat, amely megfelel az ajánlatkérő által meghatározott alkalmassági feltételeknek.**

**2025. szeptember 18.**

### **tartalomjegyzék**

 **oldal**

1. **A beszerzési eljárás rendjére vonatkozó általános követelmények és információk a részvételre jelentkezők részére 3**
2. **Részvételi felhívás 6**
3. **Mellékletek 10**

**1. sz. melléklet:** Műszaki leírás **10**

**2. sz. melléklet:** Részvételi szándéknyilatkozat **11**

**3. sz. melléklet:** Kizáró okokra, alkalmasságra vonatkozó nyilatkozat(ok) **12**

**4. sz. melléklet:** Titoktartási nyilatkozat **15**

**5. sz. melléklet:** Aláírási címpéldány **17**

**6. sz. melléklet:** Átláthatósági nyilatkozat **18**

**7. sz. melléklet:** Megrendelőlap adás-vételi típusú megrendeléshez **21**

# A beszerzési eljárás rendjére vonatkozó általános követelmények és információk a részvételre jelentkezők részére

### **A dokumentációban alkalmazott egyes kifejezések értelmezése**

* 1. **Ajánlatkérő**: a II.1. pontban meghatározott szervezet, amely azonos a beszerzési eljárás eredményeként létrejövő eseti megrendelésben vagy szerződésben a Megrendelővel. (Az ajánlatkérő és a Megrendelő fogalmakat általában, mint egyezőket alkalmazzuk.)
	2. **Részvételre jelentkező:** az a gazdasági szereplő, aki (amely) a beszerzési eljárás részvételi szakaszában vonatkozásában részvételi jelentkezést nyújt be.
	3. **Egyéb beszerzési dokumentumok:** az általános és speciális követelményeket tartalmazó iratanyag.
	4. **Szerződés/Eseti megrendelés**: a beszerzési eljárás második – ajánlattételi – szakaszában a részvételre jelentkező – aki az ajánlattételi szakaszban az értékelési szempontok alapján legkedvezőbb és egyben érvényes ajánlatot nyújtotta be – és az ajánlatkérő között létrejövő szerződés (nettó 2 millió Ft alatt eseti megrendelés, a felhívás részét képező ÁSZF alapján).

### **GDPR tájékoztatás**

Jelen eljárás tekintetében a személyes adatok kezelésének és az adatvédelmi előírások betartásának szabályaira vonatkozó előírások és információk (adatvédelmi szabályzat, adatkezelési tájékoztató) az Ajánlatkérő honlapján elérhetők

### **A DBR létrehozására irányuló beszerzési eljárás főbb jellemzői**

A dinamikus beszerzési eljárás a Kbt. 106. § (1) bekezdésében rögzített eljáráshoz hasonlóan működik, sajátos beszerzési módszernek minősül. A dinamikus beszerzési rendszerhez (a továbbiakban: DBR) annak teljes időtartama alatt bármely olyan gazdasági szereplő csatlakozhat, amely megfelel az Ajánlatkérő által meghatározott alkalmassági követelményeknek.

**A DBR létrehozására irányuló eljárás**

Jelen DBR létrehozására irányuló eljárás célja, hogy kiválasztásra kerüljenek azok az alkalmasnak ítélt részvételre jelentkezők (illetve közös részvételre jelentkezők), melyek képesek a további beszerzési eljárás(ok)ban (a létrejött DBR alapján indított ajánlattételi eljárásokban) nyertes ajánlattevőként történő kiválasztásuk esetén az Ajánlatkérő igényeinek kielégítésére. Jelen eljárásban meghatározásra kerülnek azok a műszaki követelmények és szerződéses feltételek (együttesen: a DBR feltételrendszere), melyeket a DBR alapján megvalósítandó beszerzés során mind az Ajánlatkérő, mind a Részvételre jelentkezők kötelesek betartani.

Jelen eljárás dinamikus beszerzési rendszer létrehozására irányuló, meghívásos beszerzési eljárás szabályai szerint lefolytatandó beszerzési eljárás. A részvételi felhívás a BDK Budapesti Dísz- és Közvilágítási Kft. weboldalán közzétételre kerül, így ahhoz a DBR fennállásának teljes időtartama alatt lehet csatlakozni.

A DBR meghatározott érvényességi, fennállási ideje alatt bármikor, bármely olyan gazdasági szereplő (részvételre jelentkező) kérheti a rendszerbe való felvételét, aki, illetve amely megfelel az alkalmassági követelményeknek, nem áll a kizáró okok hatálya alatt és benyújtotta a beszerzési dokumentumoknak megfelelő részvételi jelentkezését. A DBR-be való felvétel feltétele tehát a beszerzési dokumentumokban meghatározott részvételi jelentkezés benyújtása, az alkalmassági előírásoknak való megfelelés előzetes igazolása, és az előírt kizáró okok fenn nem állása.

A DBR-hez való csatlakozás lehetősége – a beszerzési dokumentumoknak megfelelő részvételi jelentkezés benyújtásával – folyamatos, az ajánlattételi szakaszban pedig a DBR – éppen aktuális számú – valamennyi résztvevője ajánlatot nyújthat be.

A DBR időtartama határozott idejű, a DBR az eredményhirdetés napjától 11 hónapra, vagy – amennyiben az előbb bekövetkezik – a rendelkezésre álló fedezet kimerüléséig jön létre, azzal, hogy Ajánlatkérő rögzíti, hogy a DBR időtartama alatti, 11 hónap előirányozott teljes mennyiséget mindösszesen 20.000.000,- Ft összeg jelenti.

A DBR első, részvételi szakaszában a részvételi jelentkezéseket a részvételi határidőig van lehetőség benyújtani. A részvételi határidő lejártát követően a jelentkezőnek a már létrehozott DBR-hez van lehetősége csatlakozni, annak fennállása alatt bármikor.

Azon gazdasági szereplők tehát, akik a részvételi határidő lejártáig nem nyújtották be a DBR-hez csatlakozás érdekében a részvételi jelentkezésüket, azt a részvételi szakasz eredményhirdetését követően tehetik meg, a DBR fennállása alatt bármikor.

A részvételi szakasz összegzésének megküldését követő jelentkezés esetén is a részvételi jelentkezés során szükséges benyújtani valamennyi olyan dokumentumot, amelynek benyújtását a részvételi felhívás és a részvételi dokumentáció kötelezően előír. A később jelentkezők érvényes részvételi jelentkezést követően kerülnek felvételre a DBR-be, és csak a felvételt követően jogosultak arra, hogy az ajánlattételi szakaszban részt vegyenek.

Felhívjuk a Részvételre jelentkezők figyelmét arra, hogy amennyiben a részvételi jelentkezésüket a DBR létrehozására irányuló részvételi határidő lejártát követően, de az eredményhirdetést megelőzően nyújtják be, úgy a részvételi jelentkezésük ezen szakaszban elkésettnek minősül, azonban ezek a jelentkezők a részvételi jelentkezésüket az eredményhirdetést követően ismételten benyújthatják.

A Részvételre jelentkezőnek a DBR létrehozására irányuló részvételi szakaszban, a benyújtott jelentkezésében kell előzetesen nyilatkozni az alkalmassági követelményeknek való megfelelésről.

Felhívjuk a Részvételre jelentkezők figyelmét, hogy a DBR jelen, részvételi szakaszában a részvételre jelentkező nem tehet ajánlatot!

A konkrét beszerzési igények megvalósítására vonatkozóan Ajánlatkérő azon gazdasági szereplők részére küldi meg az ajánlattételi felhívást, akik a DBR-be felvételre kerültek. Amennyiben a Részvételre jelentkező a DBR létrehozását követően nyújtja be a részvételi jelentkezését és az Ajánlatkérő az adott ajánlattételi felhívás megküldése előtt még nem bírálta el a jelentkezést, úgy ezen Részvételre jelentkező részére Ajánlatkérő nem küldi meg az aktuális ajánlattételi felhívást.

Ajánlatkérő a DBR-ben megvalósítandó konkrét beszerzésre vonatkozó pontos műszaki leírást a DBR-ben részt vevő ajánlattevők számára az ajánlattételi felhívás megküldésével egyidejűleg bocsátja rendelkezésre. Ajánlatkérő a DBR-ben megvalósítandó konkrét beszerzésre vonatkozó szerződéses feltételeket a részvételi felhívás 7. számú mellékletében határozza meg. Az ajánlattételre felkért Részvételre jelentkezők ennek birtokában az ajánlattételi szakasz(ok)ban teszik meg az ajánlatukat.

Tekintettel arra, hogy a beszerzési igények előre nem tervezhetők és teljeskörűen nem mérhetők fel, mivel azok tárgya és mennyisége a DBR időtartama alatt felmerülő beszerzési igények függvényében alakul és válik ismertté, ebből következően az ajánlattételi szakasz(ok)ra vonatkozóan a részajánlat-tételi lehetőségek sem határozhatók meg teljes mértékben előzetesen.

Az Ajánlatkérő a DBR létrehozása során az eljárást megindító felhívásban meghatározta a beszerezni kívánt anyagok főbb típusát. A lefolytatásra kerülő ajánlattételi szakaszokban a beszerzés tárgyát kizárólag jelen DBR-ben nevesített kategóriákba tartozó áruk alkothatják.

Ajánlatkérő a DBR valamennyi része esetében, az ajánlattételi szakasz(ok)ban az ajánlatokat a legalacsonyabb árat megjelenítő szempontok alapján értékeli. Az értékelési szempontokra vonatkozó egyéb követelményeket Ajánlatkérő az ajánlattételi szakaszban határozza meg.

Ajánlatkérő fenntartja a jogot arra, hogy a DBR ajánlattételi szakaszában, a konkrét beszerzés megvalósítása érdekében, a műszaki tartalom részeként, vagy adott esetben a szerződéskötési feltételek között előírja a beszerzésre kerülő termékkel kapcsolatban, jogszabályokban előírtak alapján, tanúsítványok, megfelelőségi nyilatkozatok, vagy egyéb igazolások benyújtását is.

# Részvételi felhívás

1. **Az Ajánlatkérő neve, címe, telefonszáma, e-mail címe:**

BDK Budapesti Dísz- és Közvilágítási Kft..

Cím: 1181 Budapest, Benedek Elek u. 13-15.,

Tel.: +36 1 700 7710,

E-mail: EkartO@budapestikozmuvek.hu (Ekárt Orsolya, Senior beszerző – részvételre jelentkezés benyújtása valamint technikai jellegű kapcsolattartásra és kiegészítő tájékoztatás megküldésére szolgáló e-mail cím)

1. **A beszerzés tárgya, mennyisége:**

**Díszvilágítási anyagok beszerzése II.**

1. **Műszaki követelmények:**

A jelen részvételi felhívás 1. számú mellékletében (Műszaki leírás című fejezet) részletezettek szerint.

1. **A teljesítés helye:**

Ajánlatkérő szolgáltatási területe, az ajánlattételi felhívásban kerül meghatározásra

1. **A teljesítés határideje:**

A teljesítés határideje: az ajánlattételi felhívás alapján

1. **Az ellenszolgáltatás teljesítésének feltétele, teljesítést biztosító mellékkötelezettségek (a szerződés megerősítése):**

Ajánlatkérő az ellenszolgáltatást a Ptk. 6:130. § (1) és (2) bek. szerint teljesíti, előleget nem fizet. Ajánlatkérő fizetési késedelme esetén a Ptk. 6:155. § (1) bekezdése irányadó. Az ajánlat, a szerződés, a számlázás és a kifizetés devizaneme: magyar forint (HUF).

A teljesítést biztosító mellékkötelezettségekre vonatkozó részletes rendelkezéseket a „Megrendelőlap adás-vételi típusú megrendeléshez” elnevezésű dokumentum részét képező általános szerződési feltételek rendelkezései tartalmazzák.

1. **Az ajánlat kiválasztásának bírálati módszere:**

A legalacsonyabb ár

1. **Részvételre való jelentkezés:**

A jelen felhívás 2. számú mellékletében található „Részvételi szándéknyilatkozat” kitöltött és cégszerűen aláírt változatát kötelező benyújtani.

1. **Kizáró okok** **és alkalmassági követelmények:**

Kizárásra kerül az a jelentkező, így részvételi szándéka érvénytelennek minősül,

* amely nem szerepel a rá vonatkozó hatósági nyilvántartásban (pl. cégnyilvántartás, egyéni vállalkozók nyilvántartása stb.).

**Felhívjuk a Tisztelt Jelentkezők figyelmét, hogy Ajánlatkérő a feltüntetett adatokat összeveti a** [**www.e-cegjegyzek.hu**](http://www.e-cegjegyzek.hu) **honlapon elérhető cégkivonat, [illetőleg pl. egyéni vállalkozó esetén a** [**https://www.nyilvantarto.hu/evny-lekerdezo/**](https://www.nyilvantarto.hu/evny-lekerdezo/) **webcímen elérhető nyilvántartás] adataival.**

A fenti feltételekről a jelen részvételi felhívás 3/A. sz. mellékletének kitöltésével kell nyilatkozni.

Műszaki-szakmai alkalmassági követelmény(ek):

Alkalmatlannak minősül az Ajánlattevő, ha az ajánlata nem felel meg az alább felsorolt feltételeknek:

* ha nem rendelkezik az elmúlt 3 év (2022-2023-2024) során karácsonyi díszítő szállítására vonatkozó referenciával (összesen 10 millió Ft értékben) a helyszín és a teljesítést igazoló személy nevének és elérhetőségének megadásával.
* nem rendelkezik ISO 9001:2009 tanúsítvánnyal, vagy az Európai Unió más tagállamában bejegyzett szervezettől származó egyenértékű tanúsítvánnyal, vagy egyenértékű minőségbiztosítási intézkedést bizonyító nyilatkozattal.

Igazolás módja:

Nyilatkozzon, hogy rendelkezik az elmúlt 3 év (2022-2023 - 2024) során karácsonyi díszítő szállítására vonatkozó referenciával (összesen 10 millió Ft értékben) a helyszín és a teljesítést igazoló személy nevének és elérhetőségének megadásával.

Csatolja az ISO 9001:2009 tanúsítványt, vagy az Európai Unió más tagállamában bejegyzett szervezettől származó egyenértékű tanúsítványt, vagy egyenértékű minőségbiztosítási intézkedést bizonyító nyilatkozatot.

Pénzügyi-gazdasági alkalmassági követelmény(ek):

Alkalmatlannak minősül az Ajánlattevő, ha az ajánlata nem felel meg az alább felsorolt feltételeknek:

* Ha egy évnél régebben lejárt adó-, vámfizetési vagy társadalombiztosítási járulékfizetési kötelezettségének nem tett eleget, kivéve, ha tartozását és az esetleges kamatot és bírságot az ajánlat vagy részvételi jelentkezés benyújtásának időpontjáig megfizette vagy ezek megfizetésére halasztást kapott.

Ajánlatkérő az Ajánlattevőket ellenőrzi az adózás rendjéről 2017. évi CL. törvény (a továbbiakban: Art.) szerinti köztartozásmentes adózói adatbázisban.

Igazolás módja:

Ajánlattevőnek csatolnia kell a NAV által az ajánlattételi határidőt megelőző 30 napnál nem régebben kiadott adóigazolását, vagy nyilatkozatát arról, hogy szerepel a NAV köztartozásmentes adatbázisban.

A műszaki-szakmai és pénzügyi-gazdasági alkalmassági követelményekről a 3/B. sz. melléklet megfelelő kitöltésével kell nyilatkozni.

Amennyiben a bírálat során az alkalmassági követelmény(ek) teljesülése tekintetében az Ajánlatkérő részéről kétség merül fel, úgy felvilágosítást kérhet az érintett adatokra vonatkozóan, illetőleg más úton is (pl. internetes honlapokon elérhető adatok útján) ellenőrizheti. Ezen kötelezettséget minden Részvételre jelentkező a részvételi jelentkezés benyújtásával vállalja.

1. **Az eljárás lefolytatásának nyelve:**

Magyar. Az idegen nyelven becsatolt iratok, dokumentációk azon része kerül értékelésre, amelynek magyar nyelvű (Részvételre jelentkező általi) fordítását az ajánlat tartalmazza.

1. **A részvételi jelentkezés benyújtásának módja, formai követelményei:**

A részvételi szándéknyilatkozatot 1 db elektronikus levélben (teljes terjedelemben .pdf vagy egyéb, szerkesztést lehetővé nem tevő formátumban) szükséges megküldenia**EkartO@budapestikozmuvek.hu** e-mail címre.

1. **A részvételi jelentkezés benyújtásának határideje:**

**2026. augusztus 12., 10:00 óra**.

1. **Az eredmény megküldésének tervezett időpontja:**

Ajánlatkérő az eljárás eredményéről a Részvételre jelentkezőket legkésőbb a részvételi jelentkezések benyújtására meghatározott határidő leteltétől számított 10. munkanap 16:00 óráig értesíti.

1. **Az ajánlattételi szakasz tervezett időtartama:**

A részvételi szakasz eredményhirdetésétől számított 4 hónapos időtartam.

1. **Egyéb információk:**
* A Részvételre jelentkezőnek a részvételi felhívásban meghatározott tartalmi és formai követelményeknek megfelelően kell jelentkezését elkészítenie és benyújtania.
* A jelentkezésnek **tartalmaznia kell** különösen az Részvételre jelentkező kifejezett, a ***2. számú mellékletében*** található, kitöltött és cégszerűen aláírt nyilatkozatát jelen részvételi felhívás valamennyi feltételének elfogadására.
* A Részvételre jelentkező **nyilatkozzon**, hogy gondoskodik a dinamikus beszerzési rendszer időtartama alatt tudomására jutott információk bizalmas kezeléséről és felelősséget vállal az ennek elmulasztásával okozott károkért, valamint kötelezettséget vállal arra, hogy az eljárás lejárta után is bizalmasan kezeli a teljesítés alatt tudomására jutott, az Ajánlatkérőre vonatkozó információkat (***4. számú melléklet***: titoktartási nyilatkozat).
* Részvételre jelentkező **csatolja** *a jelentkezést aláíró, képviseletre jogosult személy* ***aláírási címpéldányának, vagy aláírás mintájának egyszerű másolatát****/vagy a jelentkezés benyújtására vonatkozó, képviseletre jogosult személytől származó* ***meghatalmazást*** (***5. számú melléklet***).
* Ajánlatkérő felhívja a Részvételre jelentkező figyelmét, hogy a DBR feltétele, hogy a Részvételre jelentkező a szerződéskötést megelőzően, ha a cégjegyzékből a tényleges tulajdonos természetes személy nem ismerhető meg, akkor **a tényleges tulajdonos személyéről a Részvételre jelentkező nyilatkozik azzal, hogy azt Ajánlatkérő számára megismerhetővé teszi**. A tényleges tulajdonos feltárására vonatkozó kötelezettség elmulasztása vagy hamis adat szolgáltatása esetén ajánlatkérő kártérítési igénnyel lép fel (***6. számú melléklet***).
1. **Ajánlatkérő fenntartja a jogát arra, hogy a dinamikus beszerzési rendszer ajánlattételi szakaszában az ajánlattételi felhívástól és az eljárás további folytatásától bármikor elálljon, illetőleg – a Ptk. 6:74. § (2) bekezdése alapján – a felhívásban foglaltaknak megfelelő, legkedvezőbb ajánlatot benyújtó Ajánlattevővel szemben a szerződés megkötését megtagadja.**

# Mellékletek

*1. sz. melléklet*

**MŰSZAKI TARTALOM**

**Karácsonyi díszítőelemek gyártása, szállítása**

**Az elvégzendő feladatok részletesen:**

Karácsonyi díszítő elemek (motívumok, füzérek és egyéb díszítő elemek) gyártása és szállítása dinamikus beszerzési eljárás keretében külön eseti ajánlatkérőkben leírtak szerint, telephelyre vagy helyszínre történő kiszállítással.

A díszítő elemeknek a vonatkozó szabványok, előírások meg kell felelni különösen védettségi, villamos biztonsági és rögzítési szempontból. A nyertes ajánlattevő köteles a BDK Budapesti Dísz és Közvilágítási Kft.-vel egyeztetni és vele munkáját összehangolni, illetve térintésmentesen előzetesen a motívumokról látványtervet, műszaki leírást és várható árukról, szállítási határidőről indikatív ajánlatot adni.

*2. sz. melléklet*

**RÉSZVÉTELI SZÁNDÉKNYILATKOZAT**

**Tisztelt Ajánlatkérő!**

A **2025.09.04.** napján kelt **„Díszvilágítási anyagok beszerzése II.”** megnevezésű Részvételi felhívásukra, mint a ………………..……..… (cégnév) cégjegyzésre jogosult képviselője Részvételre jelentkezőként nyilatkozom, hogy a Részvételi felhívás és dokumentáció valamennyi feltételét megismertük és azokat elfogadjuk.

A részvételi jelentkezés pozitív elbírálás esetén a későbbi ajánlattételi szakaszban ajánlatot nyújtunk be, ott a nyertességünk esetén az általános szerződési feltételekben foglalt rendelkezéseket tudomásul vesszük és kifejezetten elfogadjuk, azabban rögzített és vállalt kötelezettségeinket maradéktalanul teljesítjük.

Nyertességünk esetén hozzájárulok ahhoz, hogy a szerződésben foglalt díjazás a közérdekű adatokra vonatkozó szabályok szerint nyilvánosságra kerüljön.

Kijelentem, hogy mind a részvételi, mind ajánlattételi felhívásban és annak mellékleteiben foglaltakat bizalmasan kezelem, azokat kizárólag a jelentkezés és az ajánlat elkészítésére használom fel, és harmadik személynek nem adom át.

Nyilatkozom, hogy az ajánlattételi szakasz vonatkozásában nyertességünk esetén jelen beszerzési eljárással kapcsolatban harmadik személlyel szerződést **kívánunk kötni/nem kívánunk kötni[[1]](#footnote-1)**, valamint a szerződés teljesítéséhez **alvállalkozót igénybe veszünk/nem veszünk igénybe[[2]](#footnote-2)**. Amennyiben a bemutatott szakember a szerződéskötést követően – a szerződéskötéskor előre nem látható ok következtében – beállott lényeges körülmény miatt a teljesítésben nem tud közreműködni, úgy helyette az ajánlattételi felhívásban előírt végzettséggel és tapasztalattal rendelkező személyt vonok be a teljesítésbe.[[3]](#footnote-3)

….………………., 20…. ……………….. hó …. nap

 .........................................................
 cégszerű aláírás

*3/A. sz. melléklet*

**NYILATKOZAT**

***kizáró okok hiányáról***

Alulírott

|  |  |
| --- | --- |
| Cégnév/Név, székhely: | **…** |

a BDK Budapesti Dísz- és Közvilágítási Kft. – mint Ajánlatkérő – által **„Díszvilágítási anyagok beszerzése II.”** tárgyban indított dinamikus beszerzési rendszer keretében ***nyilatkozom, hogy cégünk/vállalkozásunk/szervezetünk nem esik az ajánlatkérésben szereplő alábbi kizáró okok hatálya alá.***

Az alábbi kizáró okokat megismertem és tudomásul vettem:

| **Kizáró okok** | **IGEN/NEM** |
| --- | --- |
|  |
| Cégünk/vállalkozásunka *cégnyilvántartásban*/egyéni vállalkozók nyilvántartásában stb. megfelelően *szerepel*. | *……………….* |
|  |

….………………., 20…. ……………….. hó …. nap

 .........................................................
 cégszerű aláírás

*3/B. sz. melléklet*

**NYILATKOZAT**

***műszaki-szakmai és pénzügyi-gazdasági alkalmasságról***

Alulírott

|  |  |
| --- | --- |
| Cégnév/Név, székhely: | **…** |

***nyilatkozom, hogy*** a BDK Budapesti Dísz- és Közvilágítási Kft. – mint Ajánlatkérő – által ***„*Díszvilágítási anyagok beszerzése II.”** tárgyban kiírt dinamikus beszerzési rendszer részvételi felhívásában előírt ***műszaki-szakmai és pénzügyi-gazdasági alkalmassági feltételeket megismertük és azoknak cégünk/vállalkozásunk/szervezetünk megfelel.***

Kijelentem, hogy cégünk/vállalkozásunk/szervezetünk rendelkezik

* az elmúlt 3 év (2022-2023-2024) során karácsonyi díszítő szállítására vonatkozó referenciával (összesen 10 millió Ft értékben) a helyszín és a teljesítést igazoló személy nevének és elérhetőségének megadásával
* ISO 9001:2009 tanúsítvánnyal, vagy az Európai Unió más tagállamában bejegyzett szervezettől származó egyenértékű tanúsítvánnyal, vagy egyenértékű minőségbiztosítási intézkedést bizonyító nyilatkozattal. (csatolandó)

valamint

* NAV által az ajánlattételi határidőt megelőző 30 napnál nem régebben kiadott adóigazolással, vagy nyilatkozattal arról, hogy szerepel a NAV köztartozásmentes adatbázisban.(csatolandó)

Kijelentem, hogy cégünk/vállalkozásunk/szervezetünk nem rendelkezik

* egy évnél régebben lejárt adó-, vámfizetési vagy társadalombiztosítási járulékfizetési kötelezettséggel, kivéve, ha tartozását és az esetleges kamatot és bírságot az ajánlat vagy részvételi jelentkezés benyújtásának időpontjáig megfizette vagy ezek megfizetésére halasztást kapott**.**

Tudomásul vesszük, hogy amennyiben a bírálat során az alkalmassági követelmény(ek) teljesülése tekintetében az Ajánlatkérő részéről kétség merül fel, úgy felvilágosítást kérhet az érintett adatokra vonatkozóan, illetőleg más úton is (pl. internetes honlapokon elérhető adatok útján) ellenőrizheti.

***Kijelentjük, hogy a hamis nyilatkozat következményeivel*** *(ajánlat érvénytelensége)* ***tisztában vagyunk****, a fenti adatok, nyilatkozatok a valóságnak megfelelnek.*

………………………….., 20….. ………….. hó … nap

 .........................................................
 cégszerű aláírás

**Nyilatkozat referenciáról**

Alulírott ……………………………………………… mint ajánlattevő képviselője felelősségem tudatában

**n y i l a t k o z o m,**

hogy a **BDK Budapesti Dísz-és Közvilágítási Nonprofit Kft.,** mint ajánlatkérő által kiírt **„Díszvilágítási anyagok beszerzése II.** **”** tárgyú dinamikus beszerzési rendszer részvételi felhívásában előírt referenciáink a következők voltak:

|  |  |  |  |
| --- | --- | --- | --- |
| **Referenciát nyújtó gazdasági szereplő neve** | **Teljesítést igazoló személy neve** | **Teljesítést igazoló személy elérhetősége** | **Referenciára vonatkozó év** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

Kelt: ………………………………..

.........................................................

cégszerű aláírás

*4. sz. melléklet*

**TITOKTARTÁSI NYILATKOZAT**

Alulírott **……………………………………………………………………………………….,** mint ……………………………………… (képviselő/tag/munkavállaló/polgári jogi vagy egyéb jogviszony keretében álló természetes és nem természetes személy) ***„*Díszvilágítási anyagok beszerzése II.”** tárgyban kötött szerződésben meghatározott **tevékenység(ek)re vonatkozóan az alábbi nyilatkozatot teszem:**

Tudomásul veszem és vállalom, hogy a feladatok közvetlen teljesítésében vagy abban való közreműködésben csak a jelen titoktartási nyilatkozatot aláíró vehet részt.

Tudomásul veszem, hogy - az információs önrendelkezési jogról és az információszabadságról szóló 2011. évi CXII. törvény rendelkezéseit alapján az Ajánlatkérő által rendelkezésemre bocsátott személyes és különleges adatokat csak a szerződés hatálya alatt és olyan mértékben kezelhetem, amilyen mértékben a szerződésben rögzített feladat ellátásához elengedhetetlenül szükséges figyelembe véve a hivatkozott jogszabály adatkezelésre vonatkozó értelmező rendelkezését.

Kötelezettséget és egyben kártérítési felelősséget vállalok azért, hogy a szerződés teljesítése során minden, az Ajánlatkérővel kapcsolatban tudomásomra jutott adatot, minősített adatot, információt csak szerződéses kötelezettségem teljesítéséhez használok fel, azokat kizárólag az Ajánlatkérő előzetes és kifejezett írásbeli hozzájárulásával adhatok át harmadik személy részére, a szerződés megszűnésével egyidejűleg ezen adatokat, információkat, iratokat, az ezekről készült másolatokat köteles vagyok az Ajánlatkérőnek visszaszolgáltatni, adathordozóimról törölni, illetve megsemmisíteni.

Kötelezettséget és egyben kártérítési felelősséget vállalok továbbá azért, hogy a feladat teljesítése során bármilyen módon tudomásomra jutott, illetve birtokomba került adatot, minősített adatot, tényt, információt bizalmasan kezelek, nem teszek hozzáférhetővé, azokat titokként megőrzöm, nem hozom nyilvánosságra, valamint nem használok fel szerződésen kívül eső, általam folytatott tevékenység során. Tudomásul veszem, hogy azokat kizárólag az Ajánlatkérő előzetes és kifejezett írásbeli hozzájárulásával adhatok át harmadik személy részére.

Tudomásul veszem, hogy a titoktartásra vonatkozó fentiekben leírt kötelezettségvállalásom a nyilatkozat aláírásától időbeli korlátozás nélkül érvényes.

Kijelentem, hogy kártérítési felelősségem körében köteles vagyok megtéríteni az Ajánlatkérőnek valamennyi, a jelen titoktartási nyilatkozatban vállaltak megsértésére visszavezethető kárát (vagyoni kár és sérelemdíj), amennyiben a titoktartási kötelezettséget szándékosan vagy gondatlanul megszegem.

Tudomásul veszem, hogy a titoktartási kötelezettség megsértésének polgári és büntetőjogi jogkövetkezményeiért a mindenkor hatályos jogszabályban foglaltak szerinti büntetőjogi és polgári jogi szabályok szerint felelek.

….………………., 20…. ……………….. hó …. nap

 .........................................................
 cégszerű aláírás

A feladat teljesítésében közreműködő képviselő/ tag/ munkavállalók/ polgári vagy egyéb jogviszony alapján közreműködő természetes személy/ nem természetes személyek, alvállalkozók:

Név:…………………………………….                   Cégnév:

Anyja neve:………………………….…               Székhely:

Lakcíme:………………………………..                 Képviseletre jogosult:

Aláírás:…………………………………                  Cégjegyzékszám:

**Előttünk, mint tanúk előtt:**

1. ) Név:

      Lakcím:

      Aláírás:

2. ) Név:

      Lakcím:

       Aláírás:

*5. sz. melléklet*

**Aláírási címpéldány, vagy aláírás minta egyszerű másolata/**

**Meghatalmazás** (adott esetben)

 *6. sz. melléklet*

**ÁTLÁTHATÓSÁGI NYILATKOZAT**

Alulírott …..................................., mint a(z) ...................................................... jelentkező cégjegyzésre jogosult képviselője

**n y i l a t k o z o m**

1.)

hogy a jelentkező olyan társaságnak minősül, melyet[[4]](#footnote-4):

- nem jegyeznek szabályozott tőzsdén,[[5]](#footnote-5) [[6]](#footnote-6)

- amelyet szabályozott tőzsdén jegyeznek.

2.)

Amennyiben Jelentkező olyan társaságnak minősül, amelyet nem jegyeznek szabályozott tőzsdén, ebben az esetben jelentkező az alábbiak szerint bemutatja a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény 3. § 38. pontja szerint definiált valamennyi tényleges tulajdonos nevét és állandó lakóhelyét a következő, a közvetlen és közvetett tulajdonosi kapcsolat ismertetése mellett:

Közvetlen tulajdonos(ok):

1. név: ………………………………………………………………………..

állandó lakhely: …………………………………………………….…

1. név: ………………………………………………………………………..

állandó lakhely: …………………………………………………….…

Közvetett tulajdonos(ok):

1. név: ………………………………………………………………………..

állandó lakhely: …………………………………………………….…

1. név: ………………………………………………………………………..

állandó lakhely: …………………………………………………….…

1. név: ………………………………………………………………..………

állandó lakhely: …………………………………………………….…

A közvetlen és közvetett tulajdonosi kapcsolat ismertetése:

……………………………………………………………………………………………………………

……………………………………………………………………………………………………………

……………………………………………………………………………………………………………

……………………………………………………………………………………………………………

A fenti kapcsolat és tulajdonosi szerkezet bemutatása alapján a tényleges tulajdonos(ok):

1. név: ………………………………………………………………………..

állandó lakhely: …………………………………………………….…

1. név: ………………………………………………………………………..

állandó lakhely: …………………………………………………….…

Kelt: ………………… 20... év …………… hó ……….. nap

|  |
| --- |
| ……………………………… |
| cégszerű aláírás |

**ÁTLÁTHATÓSÁGI NYILATKOZAT**

Alulírott ................................., mint a(z) ...................................................... jelentkező cégjegyzésre jogosult képviselője - tekintettel arra, hogy jelentkező olyan társaságnak minősül, melyetnem jegyeznek szabályozott tőzsdén, felelősségem tudatában

**n y i l a t k o z o m**

hogy a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény 3. § 38. pontja szerint definiált tényleges tulajdonosa nincs.

Kelt: ………………… 20.... év …………… hó ……….. nap

|  |
| --- |
| ……………………………… |
| cégszerű aláírás |

*7. sz. melléklet*

**MEGRENDELŐLAP ADÁS-VÉTELI TÍPUSÚ MEGRENDELÉSHEZ**

|  |  |
| --- | --- |
| **Iktatószám:**  | **IKXREGNR** |
| **BDK Budapesti Dísz- és Közvilágítási Nonprofit Korlátolt Felelősségű Társaság (BDK Nonprofit Kft.)**székhelye: 1181 Budapest, Benedek Elek u. 13-15.cégjegyzékszám: Cg.01-09-699429adószám: 12705616-2-43 bdk@bdk.hu |
| Kapcsolattartó neve, elérhetősége | IKRECEUSER |
|  |
| Eladó adatai |
| *Neve (cégnév)* | IKSENDNAME |
| *Székhelye* | ADDR\_PO ADDR\_CITY, IKSENDADDR |
| *Cégjegyzékszáma* | Cg. … |
| *Adószáma* | … |
| *Elérhetőség*  | Postacím | ADDR\_PO ADDR\_CITY, IKSENDADDR |
| *Telefon* | … |
| *E-mail* | … |
| Kapcsolattartó neve | …. |

|  |
| --- |
| A megrendelés tárgya (a megrendelt dolog megnevezése) |
| A megrendelés tárgya(műszaki tartalom, leírás) | IKSUBJECT |
| A rendelés ellenértéke:  | ……Ft +ÁFA, azaz … forint + ÁFA |
| Kért teljesítési határidő | … nap/munkanap/hét/hónap |
| Darabszám / mennyiség | … db |
| Megjegyzések | Kérjük, a megrendelést visszaigazolni szíveskedjenek.… |
| A teljesítés helye:  | **…** Áruátvétel munkanapokon … között.Átvevő: … Tel: … mobil: … |

A Vevő a teljesítés Eladó által megjelölt időpontját megelőző 3 munkanapon belül jogosult a teljesítés helyét módosítani.

Az Eladó köteles a megrendelés tárgyát a saját költségére vagy a fenti külön díjon a fent megjelölt helyre a Vevő és az Eladó (a továbbiakban együtt: Felek) által kölcsönösen egyeztetett időpontra eljuttatni, gondoskodni az áru kirakodásáról és a Vevő részére történő átadásáról, a Vevő pedig köteles az ellenérték megfizetésére.

**Jótállás, szavatosság**

Az Eladó az átadástól számított **12 hónapig** jótállásra köteles, amely időtartam alatt a felelősség alól csak abban az esetben mentesülhet, ha bizonyítja, hogy a hiba oka a teljesítés után keletkezett.

A jótállás időtartamának letelte után az Eladó további **12 hónapig** a kellékszavatosság Ptk.-beli szabályai alapján felel a jelen megrendelés hibás teljesítésért.

Amennyiben a jogszabály hosszabb jótállási vagy kellékszavatossági kötelezettséget ír elő, úgy az az irányadó.

Az Eladó köteles tájékoztatni a Vevőt arról, ha a termék gyártója jelen pontban meghatározottakat meghaladó időtartamban vállal szavatosságot a termékre vagy annak valamely elemére; az általa vállalt szavatossági idő letelte után pedig az Eladó köteles együttműködni a Vevővel és elősegíteni a szavatossági igényének érvényesítését.

Abban az esetben, ha a Vevő a hibás teljesítést a teljesítés átvétele során észleli, jogosult a hibás teljesítéssel érintett termék(ek) átvételét megtagadni.

Ha a dolog kicserélésére az elévülés nyugvása miatt a kellékszavatossági határidő jelentős részének eltelte után kerül sor és ez a Vevő számára számottevő értéknövekedést eredményez, az Eladó a gazdagodás megtérítésére nem tarthat igényt.

**Fizetési feltételek**

A Vállalkozó 1 (egy) darab számla benyújtására jogosult.

A számla benyújtása postai úton, vagy személyesen történhet.

A Megrendelőt a szabálytalan, nem az előbbieknek megfelelően kiállított vagy benyújtott számlával szemben elfogadási kötelezettség nem terheli, és ennek elmaradása sem tekinthető a számla hallgatólagos elfogadásának a Megrendelő részéről. A Megrendelő a nem szabályszerűen kiállított vagy benyújtott számlát visszaküldi a Vállalkozónak.

A Megrendelő a szabályszerűen kiállított és benyújtott számlát annak kézhezvételétől számított **15 napon** belül a Vállalkozó számlán megjelölt bankszámlájára átutalással egyenlíti ki. A Megrendelő kijelenti, hogy a jelen megrendelés ellenértékének pénzügyi fedezetével rendelkezik.

A számla késedelmes kiegyenlítése esetén a Vállalkozó a Ptk. 6:155. § (1) bekezdés szerinti késedelmi kamatra jogosult.

**Megrendelést biztosító mellékkötelezettségek**

***Késedelmi kötbér***

Ha az Eladó késedelembe esik és késedelmét kimenteni nem tudja, késedelmi kötbért köteles fizetni. A késedelmi kötbér mértéke naptári naponként a késedelembe esés első napjától számítva a megrendelés értéke 1%-ának megfelelő összeg, de legfeljebb annak 10%-a. A késedelem esetére kikötött kötbér megfizetése az Eladót nem mentesíti a teljesítés alól.

Az Eladó 10 napot meghaladó késedelme esetén Vevő jogosult a megrendeléstől érdekmúlás bizonyítása nélkül is elállni, vagy ha az eredeti állapotot nem lehet helyreállítani, a megrendelést – a teljesítésre adható további határidő kitűzése nélkül - azonnali hatállyal felmondani.

***Hibás teljesítési kötbér***

Amennyiben az Eladó olyan okból, amelyért felelős hibásan teljesít, úgy hibás teljesítési kötbér fizetésére köteles, amelynek mértéke oszthatatlan szolgáltatásnál a teljes szolgáltatás, osztható szolgáltatásnál a hibás rész nettó ellenértéke 10%-ának megfelelő összeg.

Abban az esetben, ha a Vevő jótállási igénye esetén az Eladó kijavítja vagy kicseréli a hibás szolgáltatást, a kötbér mértéke 5%.

A hibás teljesítési kötbér érvényesítése nem zárja ki a jótállási vagy szavatossági igény érvényesítését.

***Meghiúsulási kötbér***

A Vevő által gyakorolt elállás vagy azonnali hatályú felmondás esetén, vagy ha a jelen megrendelés teljesítése az Eladó érdekkörében felmerült bármely okból meghiúsul, a Vevőt meghiúsulási kötbér címén a nettó ellenérték 20 %-ának megfelelő összeg illeti meg.

***Közös szabályok***

Az Eladó köteles a Vevőnek a kötbért meghaladó kárát megtéríteni. A kötbér és az azon felüli kártérítés összegét a Vevő jogosult az Eladó számlájával szemben beszámítani.

**Összeférhetetlenség**

Az Eladó kijelenti, hogy feladatai ellátásához a Vevő munkavállalóját munkaviszony, munkavégzésre irányuló egyéb jogviszony keretében nem alkalmazza. Az Eladó kijelenti továbbá, hogy a vállalkozás Vevő munkavállalójának érdekeltségébe nem tartozik és nincs olyan vezető tisztségviselője, aki a Vevő munkavállalója. Az Eladó köteles gondoskodni arról, hogy az általa igénybevett alvállalkozók, illetve egyéb közvetlenül vagy közvetetten közreműködő természetes vagy jogi személyek, illetve mindezek további közreműködői is megfeleljenek a fenti rendelkezéseknek. Az Eladó tudomásul veszi, hogy ezen rendelkezések megsértése jelen megrendelés azonnali hatályú felmondásával járhat.

**Korrupcióellenes klauzula**

A Felek kötelesek működésük során a jogszabályok szerint eljárni és céljuk, hogy a korrupcióellenes, a tisztességes piaci magatartást szabályozó, versenyjogi valamint fogyasztóvédelmi szabályoknak, továbbá az üzleti etika általánosan elfogadott szabályainak megfeleljenek, a megrendelés teljesítése során ezeknek megfelelően járjanak el.

A Felek kijelentik, hogy a megrendelést megelőző tárgyalásokat, a megrendelés feltételeinek kialakítását és a megrendelésen alapuló vagy annak teljesítése során tanúsított bármely üzleti vagy egyéb magatartást sem közvetlenül, sem közvetetten nem befolyásolta és befolyásolja a Felek, a Felek képviselője, megbízottja vagy velük bármilyen módon és formában kapcsolatban álló harmadik személyek részére történő értékkel bíró dolog átadása vagy, átadásának ígérete, valamint bármilyen anyagi vagy személyes előny nyújtása vagy annak ígérete.

Az Eladó köteles gondoskodni arról, hogy az általa igénybevett alvállalkozók, munkavállalók, munkavégzésre irányuló egyéb jogviszony keretében foglalkoztatott, illetve egyéb közvetlenül vagy közvetetten közreműködő természetes vagy jogi személyek (a továbbiakban együtt: közreműködő) jelen megrendelés teljesítése során tanúsított és általános üzleti magatartása megfeleljen a jelen rendelkezéseknek.

Az Eladó köteles megfelelően gondoskodni arról, hogy az általa igénybevett közreműködő és a közreműködök által igénybevett esetleges további közreműködő a Vevő által teljesített árból határidőben megkapják a közreműködésük ellenértékét. Az Eladó kifejezetten és visszavonhatatlanul hozzájárul ahhoz, hogy a Vevő az Eladó által igénybevett bármely közreműködő részére, amennyiben ezen minőségét hitelt érdemlően igazolja, jelen megrendelés teljesítésével kapcsolatos adatokat kiszolgáltassa, különösen a Vevő által az Eladó részére teljesített kifizetések összegét és időpontját.

A jelen pontban foglalt rendelkezések megsértése esetén a Vevő választása szerint jogosult a megrendelést azonnali hatállyal felmondani vagy attól elállni, és alkalmazhatja a jelen megrendelés szerinti jogkövetkezményeket.

**Akadályközlés, vis maior**

Jelen pontban foglaltak alkalmazandók a vis maiorra és a vis maiornak nem minősülő egyéb akadályozó körülményekre is.

A vis maior olyan rendkívüli körülmény, amely Felek akaratán és ellenőrzésén kívüli, előre nem látható, általuk elháríthatatlan jellegű és nekik nem felróható, valamint a szokásos üzleti kockázat körén kívül esik (így különösen: háborús cselekmény, terrorcselekmények, lázadás, szabotázs, robbantásos merénylet, súlyos energiaellátási zavar, természeti katasztrófa, munkabeszüntetés, járványügyi vészhelyzet, a honvédelemről szóló törvény, rendőrségről szóló törvény alapján feljogosított szervek rendelkezésére tett intézkedés).

*Felek kijelentik, hogy a COVID-19 járványról, az orosz-ukrán háborúról és az azokkal összefüggő korlátozásokról, akadályokról, ellátási nehézségekről a szerződéses jogviszony létrejöttekor tudomással bírnak, azok jogviszony létrejöttekor ismert állapotát önmagában nem tekintik vis maiornak, vagy akadályközlésre, a jogviszony módosítására okot adó vagy a szerződésszerű teljesítést vagy a megrendelés szerint szolgáltatás és ellenszolgáltatás mértékét közvetlenül vagy közvetetten befolyásoló körülménynek.*

A vis maior körülmények – amennyiben ok-okozati összefüggésbe hozhatóak a nem szerződésszerű teljesítéssel – részben vagy egészben mentesítik Feleket a megrendelés alapján fennálló kötelmeik teljesítése alól a körülmények fennállásának időtartamára, illetve a körülmények terjedelméig, feltéve, hogy ezen körülmények a szerződéses jogviszony létrejöttét követően jönnek létre, illetőleg azt megelőzően jöttek létre, ám következményeik – melyek meggátolják vagy késleltetik a megrendelés teljesítését – az említett időpontban még nem voltak előre láthatóak.

Annak érdekében, hogy bármely vis maior körülmény a fentiekkel összhangban a szerződéses kötelmek teljesítését akadályozó tényezőként rögzíthető legyen, a megrendelés teljesítésében akadályozott Félnek írásban tájékoztatnia kell a másik felet a fenti különleges körülmények bekövetkeztéről, akkor is, ha az akadályt a másik félnek közlés nélkül is ismernie kellene (akadályközlés).

Az akadályozott Félnek akadályközlés útján ugyanígy tájékoztatnia kell a másik felet, ha vis maiornak nem minősülő egyéb, a megrendelés teljesítését akadályozó körülmény következik be.

Az akadályközlési kötelezettség elmulasztásával okozott kárért a mulasztó fél a szerződésszegésért való felelősség szabályai szerint felelős.

Ezt az akadályközlést indokolatlan késedelem nélkül (legkésőbb 2 munkanapon belül) kell megtenni azt követően, hogy az akadályozott Fél felismerte a szerződéses kötelmek teljesítését akadályozó körülmények felmerültét. Az akadályközlésben be kell mutatni és hitelt érdemlően igazolni kell a késedelemre, akadályra okot adó tényeket, nehézségeket, körülményeket, az ok-okozati összefüggést (ideértve különösen a gyártó/beszállító/forgalmazó stb. általi, a konkrét megrendelésre vonatkozó okiratot, tájékoztatást, eredeti és – adott esetben – nem hiteles fordításban, magyar nyelven benyújtva), továbbá meg kell jelölni a teljesítés várható késedelmi időszakát/időtartamát is, amennyiben ez felmérhető az adott pillanatban. Az okokat kellő részletességgel kell megjelölni, és az okoknak világosnak, valósnak és okszerűnek kell lenniük, szükség szerint az egyenértékűséget (köz)beszerzési szempontból megfelelően alá kell támasztaniuk.

A Vevő a fenti feltételeknek mindenben megfelelő akadályközlés esetén nyilatkozatát, észrevételét, esetleges hiánypótlását az akadályközlés kézbesítését követő 5 munkanapon belül köteles megtenni azzal, hogy a nyilatkozat, észrevétel, stb. késedelme vagy elmaradása nem jelenti az akadályközlés elfogadását.

Amennyiben a Vevő elfogadja az Eladó akadályközlését és az a megrendelés határidőben történő teljesítését befolyásolja, úgy ennek időtartamát a Felek írásban külön rögzítik. Az Eladó ilyen akadályoztatása a teljesítés időtartamába nem számít bele.

Amennyiben az akadályozó körülmény megszűnik, úgy erről a tényről a másik Felet is haladéktalanul értesíteni kell (írásban is), továbbá lehetőség szerint arról is tájékoztatni kell, hogy az akadályozó körülmény miatt a megrendelés teljesítésére mikor kerül sor.

Amennyiben a vis maior körülmény miatt a megrendelésben rögzített (rész)teljesítési határidőben 90 napot meghaladó késedelem következik be, bármely Fél jogosult a megrendelést felmondani.

**Záró rendelkezések**

Felek a jelen megrendelésben megnevezett személyek (így különösen, de nem kizárólagosan a kapcsolattartók) és elérhetőségek változásának/változtatásának jogát fenntartják azzal, hogy az ilyen változásról a változást követő 10 munkanapon belül kötelesek egymást írásban tájékoztatni. Felek kijelentik, hogy az ilyen változás nem igényli a jelen megrendelés módosítását.

A jelen megrendeléssel a Felek között azonos tárgyban történt bármilyen esetleges korábbi, a jelen megrendeléssel ellentétes kommunikáció, egyetértés, megegyezés vagy szerződés hatályát veszti.

A jelen megrendelésben nem szabályozott kérdésekben a Polgári Törvénykönyv rendelkezései irányadóak. Jelen jogviszonyban a magyar jog szabályai alkalmazandók.

A Felek kötelesek megkísérelni, hogy esetleges vitáikat békésen, bírósági vagy más hatósági út mellőzésével rendezzék. Ennek érdekében – amennyiben azt az eset összes körülményei egyébként nem zárják ki, vagy az egyébként a Felektől nem várható el – értesítik a másik felet a jelen megrendelés teljesítésével kapcsolatos kifogásaikról, megjelölve annak ténybeli és jogi alapját.

A Felek vitás ügyeik rendezésére kikötik a Vevő székhelye szerint illetékes bíróság illetékességét.

A követelés teljesítésére irányuló írásbeli felszólítás az elévülést megszakítja.

**Melléklet(ek):**

…

**Kelt:** Budapest, 20.......... év .................. hó .................. nap

|  |  |  |
| --- | --- | --- |
|  Szabó Róbertügyvezető |   |  |

**BDK Nonprofit Kft.**

1. *A megfelelő részt kérjük aláhúzni!* [↑](#footnote-ref-1)
2. *A megfelelő részt kérjük aláhúzni!* [↑](#footnote-ref-2)
3. *Amennyiben releváns.* [↑](#footnote-ref-3)
4. A megfelelő aláhúzással jelölendő [↑](#footnote-ref-4)
5. **ha** részvételre jelentkezőt **nem jegyzik szabályozott tőzsdén, akkor a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény 3. § 38. pontja szerint definiált valamennyi tényleges tulajdonos nevének és állandó lakóhelyének bemutatását tartalmazó nyilatkozatot szükséges benyújtani; amennyiben a pénzmosásról szóló 2017. évi LIII. törvény 3. § 38. pontja szerinti tényleges tulajdonos nincsen, az ajánlattevő erre vonatkozó nyilatkozatát** [↑](#footnote-ref-5)
6. szabályozott tőzsde alatt a tőkepiacról szóló 2001. évi CXX. törvény 5. § (1) bekezdés 114. pontjában meghatározott szabályozott piacot kell érteni.” [↑](#footnote-ref-6)